Isefra n userqes mgaraden ɣef wid n uzuzen acku aserqes d leɣna n usaki ma d azuzen d leɣna yesganen , turart n userqes temgarad imi yal tayemmat melmi i tbeddu aserqes n llufanis, llant tid i t-yessarqasen mi qeɛden yiɣsan-is , tiyaḍ beddunt mi ara ɛeddin rebɛin yum alama yebda tiɣimit . Maca tuget n tyemmatin sarqasent llufan ussan-nni imezwura , anda ara tesɛeddi ifassen-is ddaw n tɣerdin n mmi-s sakin ad t-id-sbedd ɣef yirebbi-ines neɣ iḍarren-is, melmi i tḥulfa yettekka s tgarzatin-is ad tebdu ad t-sserqas wa ad t-ssengaz s lemḥadra , s ccnawi-nni i as-id-tettawi, tettaǧǧa-t ad yeddu d anya n userqes ad yessenhuhuz iman-is.